
Prome Minister Evelyn Wever-Croes: 


FORMACION DI E GOBIERNO NOBO TA 
BAYENDO HOPI BON Y NA UN VELOCIDAD 
MANERA PREMIRA 


“Screening pa Minister ta tuma su tempo pasobra esaki ta 
algo serio y nada pa specula cu ne” 


Diamars mainta, Prome Minister Evelyn Wever-Croes a duna un 
update riba e status di formacion di gobierno nobo enfatisando 
cu speculacionnan tocante screening pa Minister ta tumando 
luga y ta tuma su tempo pasobra esaki ta algo serio y nada pa 
specula cu ne. Despues di 2 luna desde cu eleccion a tuma 
luga dia 25 di juni ultimo, e proceso di formacion di e gobierno 
nobo ta bayendo hopi bon y na un velocidad manera premira. 


Siman pasa diahuebs 19 di augustus, Partidonan MEP y Raiz 
a firma e acuerdo di gobernacion na Sanicolas. Den e acuerdo 
aki tin e puntonan den liñanan grandi cu mas lo enfoca riba dje 
den e periodo di gobernacion. Tambe ta haci e compromiso cu 
prome cu fin di october, cada minister ta bay duna su aporte pa 
asina yega na un programa di gobernacion mas detaya ya cu 
e ta mas conoci cu kico ta biba den su ministerio. E lo prepara 
su aporte pe programa di gobernacion cu lo wordo aproba 
den Conseho di Minister y despues presenta na Parlamento di 
Aruba fin di october. 


Actualmente ta finalisando e reparticion di carteranan entre 
partidonan MEP y RAIZ y despues lo traha y finalisa e parti di 
candidatonan pa Minister. 


“Esaki ta e status update na e momentonan aki. Mi a tuma nota 
cu tin hopi speculacion andando y mal informacion ta wordo 
duna di ken a pasa screening y ken no. Nos no ta eynan ainda. 
Nos ta trahando riba tur loke mester wordo haci. E ta un trabou 
cu ta tuma tempo y mi kier haci'e hopi na serio pa asina nos ta 
sigur cu ta e miho interes di Aruba ta wordo sirbi. E screening 








no a pasa ainda dus tur speculacion no ta berdad. E unico cu 
por bisa esey ta ami como formador y nos no ta eynan ainda. 
Pronto Aruba lo haña su gobierno manera cu pueblo a pidi dia 
25 di juni”, Prome Minister a expresa. 


ws) NINE 


Diaranson 25 Augustus 2021 





Prome Minister Evelyn Wever-Croes: 





ad А a FP 


“Nos ta laga esaki den man di e paisnan grandi cu por carg'e” 








Durante e conferencia di Prensa diamars mainta en conexion 
cu formacion di Gabinete Wever-Croes, Prome Minister Evelyn 
Wever-Croes a duna di conoce cu e rumor cu ta circula cu Aruba 
lo duna refugio na refugiadonan di Afganistan, ta incorecto. 


“Lamentablemente nos tur por mira kico ta socediendo na 
Afghanistan y unico cos cu nos por haci ta tene nan den oracion 
y pensamento y cu pronto cosnan por stabilisa y normalisa 
Hopi persona ta purba di scapa y huy na e momentonan aki 
y varios pais ta yudando nan den esaki. Pa Aruba cu ta asina 
leu, bo ta wak e na television y bo por bira e canal y wak otro 
cos. Pero e Afganonan ta biba den dje y e ta un situacion hopi 
dificil. Nos oracion ta cu tur e hendenan akí”. 


Prome Minister a enfatisa cu e rumor cu ta circula cu Aruba 
lo ta un di e paisnan cu lo duna e auxilio na un grupo di 300- 
400 persona di Afghanistan como refugiado, no ta corecto den 
ningun sentido di palabra. Aruba no ta un di e paisnan yama pa 
duna refugio na e refugiadonan di Afghanistan. 


Paisnan grandi, manera por ehempel Colombia, si ta un di e 
paisnan mas cerca cu ta duna e refugio ey pendiente e entrada 
di e personanan aki na Merca. “Pues nos ta laga esaki den man 
di e paisnan grandi cu por carg'e”, Prome Minister a expresa. 


Ademas, Prome Minister a sigui bisa, Aruba cu e situacion di 
Venezuela ya caba a pasa un quotum hopi grandi di persona 
cu ta aki nan cu a huy di nan pais caba y Gobierno ta purba di 
atende cu e retonan ey caba. 











“Mirando tur e retonan cu nos tin aworaki ta enfrentando, e 
pandemia cu nos ta den y e situacion critico di Covid, laga nos 
keda cu cabes friew y no cay den e tipo di temanan aki y plama 
rumornan pa trece panico of confusion den pueblo”, Prome 
Minister a duna di conoce. 

Prome Minister Evelyn Wever-Croes: 


REUNIONNAN DI STAKEHOLDERS EN 
CONEXION CU FORMACION DI GABINETE 
WEVER-CROES 


Areanan cubri: Cultura, social y infrastructura 
“Sessionnan aki cu stakeholder ta keda importante pa 





Diamars mainta, e reunionnan cu Stakeholders a continua 
en conexion cu formacion di Gabinete Wever-Croes II riba e 
areanan social, cultura y infrastructura. Prome Minister Evelyn 
Wever-Croes a enfatisa cu ainda ta importante pa reuni cu 
mas stakeholder. E acuerdo di gobernacion ta den liñanan 
grandi y a palabra cu pa final di october cada minister lo duna 
su parti pa asina tin un programa di gobernacion cu ta bay mas 
den extenso di diferente punto. P'esey e sessionnan aki cu 
stakeholder ta keda importante pa asina ora traha e programa 
pa e siguiente 4 añanan. 


Dialuna a reuni cu Cruz. Prome Minister a gradici nan pa tur 
e trabounan cu nan a haci durante di e pandemia. Nan a sirbi 
10 mil famia cu paketenan di cuminda cual ta algo hopi grandi. 
Den total nan a ofrece 100 mil cuminda cayente na esnan 
cu tabata tin mester di dje. A papia riba e retonan cu Cruz 
Cora ta enfrenta y con por yega na un miho cooperacion entre 


ora traha e programa pa e siguiente 4 añanan” 





Cruz Cora y gobierno pa yuda esnan mas vulnerabel den nos 
comunidad. 


Despues, riba e area di cultura, a sigui cu reunion cu Fundacion 
Atelier 89 cu a trece nan puntonan dilanti den un forma cu 
pasion grandi pa arte. Nan a trece e retonan cu nan ta enfreta 
y e sugerencianan cu nan tin. Un punto hopi importante cu 
nan a trece padilanti ta cu mescos cu ta inclui deporte y canto 
den scolnan, pa inclui mas arte den e curiculum ya cu ta hopi 
di nos muchanan por tin e talento artistico y asina un mucha 
por expresa su pasion pa arte kitando e asina for di riba caya 
y evita e riesgo cu e por bay den mal caminda. Nan a indica 
tambe cu tur luna nan tin exposicion cu ta gratis pa tur e 
scolnan y Gobierno lo bay busca un manera pa asina e scolnan 
por bishita e galeria di Atelier 89 mas frecuente. Despues di 
e reunion, señora Maria Silva-Hart a duna su declaracion na 
prensa. 

Continuacion REUNIONNAN DI STAKEHOLDERS EN CONEXION CU FORMACION.... 











E siguiente reunion tawata cu Funacion Movimento ta Bida. 
Un fundacion cu ta dedica na mehora calidad di bida di nos 
adultonan mayor. Nan a trece padilanti cu varios persona di 
edad den nos comunidad tin e impresion cu ora yega edad 
di pensioen, no mester traha mas y no lo tin dolor di cabes 
mas. Nan lo sinta zoya den un stoel. Pero e fundacion aki ta 
conseha pa cuminsa prepara prome cu edad di pensioen na 
kico si un persona ta bay haci despues di edad di pensioen 
pasobra sinta den un stoel di zoya no ta productive. Nan a 
mustra kico tur nan ta haci pa tene nos adultonan mayor 
ocupa. E parti di digitalisacion, parti social y movimentonan pa 
tene nan saludable. Nan a trece un programa hopi interesante 
y loke nan mester ta mas sosten pa asina por yuda mas adulto 
mayor. Nan a haci un peticion pa fomalisa e luna di october 
como luna di hende grandi, esey ta algo cu Gobierno lo traha 
riba dje. Despues di e reunion, sefiora Rosa Leon a duna su 
declaracion na prensa. 


Riba e area di infrastructura a reuni cu e Asociacion di 
Ingenieronan di Architectonan Arubano. E Associacion ADIAA 
ta asisti como stakeholder den aspectonan di desaroyo, 
construccion etc.. Nan a trece 5 punto padilanti pa cu sosten 
d gobierno. Importante ta pa regula e mercado aki nan ya cu 
tin hopi hoben cu ta studiando sea pa contratista, ingeniero of 














arkitecto y tin biaha e hobennan aki no ta hafia mucho atractivo 
pa bin Aruba ora nan caba di studia mirando cu na Aruba bo 
no mester tin un studio pa bo ta un contratista of arkitecto of 
igeniero practicando den field. Esaki ta puntonan valido cu lo 
sigui traha cu nan bayendo padilanti. Despues di e reunion, 
sefior Raffy Kock a duna su declaracion na prensa. 


Diahuebs lo sigui cu e resto di stakeholders externo pa sigui 
despues cu esunnan interno cu ta e departamentonan di 
gobieirno cu ta importante den cuadro di formacion di Gabinete 
Wever-Croes. 

Premier Evelyn Wever-Croes: 
Encuentro cu sector priva den preparacion pa e evaluacion 
di Aruba riba e tema di 


LABAMENTO DI PLACA Y FINANCIAMENTO 
DI TERORISMO 


“Door di para hunto, Gobierno y sector priva, nos por combati 
labamento di placa y financiamento di terorismo efectivamente” 


Diaranson Premier Evelyn Wever - Croes a hiba un discurso 
na Marriott na e "Private Sector Stake Holders Meeting". 
E encuentro cu organisacionnan den sector priva ta den 
preparacion pa e evaluacion di Aruba riba e tema di labamento 
di placa y financiamento di terorismo, "Mutual Evaluation of 
Aruba under auspices of the Caribbean Financial Action Task 
Force (CFATF)". 


Dialuna venidero 30 di augustus pa 10 di september 2021, 
lo tin un bishita na sitio planifica pa tuma luga. Tur compania 
gubernamental y semi-gubernamental cu ta traha contra 
labamento di placa, contra terorismo y combatimento di crimen 
en general, a traha hopi duro den preparacion pa e evaluacion. 


Premier Wever-Croes, como President di e National AML/ 
CFT Steering Group a presencia tur esfuerso cu a bay den 
salvaguardia Aruba su sistema financiero contra labamaneto 
di placa, financiamento di terorismo y otro crimennan relaciona 
cu esaki. 


Na october 2018, a inicia e preparacionnan pa e proceso di 
evaluacion cu e ehercicio “National Risk Assessment. Esaki a 
wordo realisa bou auspicio di World Bank. Gobierno di Aruba 
tambe a organisa e “CFATF PRE-ASSESSMENT TRAINING” 
na october 2019, cual a wordo atendi pa mayoria di sector 
priva. 


Comienso di siman dia 23 di maart, Gobierno di Aruba a 
publica un rapport di e di dos “Money Laundering National Risk 
Assessment (NRA). Como Presidente di e National AML/CFT 
Steering Group, dia 10 di juni 2021, Prome Minister a aproba 
tambe e rapportnan National Risk Asssessment Report, 
Terrorist Financing (TF) y Proliferation Financing (PF). E 
resumen di e rapportnan ta disponibel riba website di Gobierno 
(gobierno.aw). 


“E encuentro aki ta esencial pa Aruba y pa e organisacionnan 
cu boso ta representa. E ta bienestar Nacional di Aruba pa 
compromete nos mes y sigui traha hunto contra di labamento 
di placa y tambe contra financiamento teroristico den forma 
mas efectivo cu ta posibel. Como Prome Minister di Aruba y 
President di AML/CFT Steering Group, mi kier a sinceramente 
gradici boso pa e trabou haci door di cada un di boso y/of 








A 
institutonan y areanan laboral. 


Hunto nos mester percura cu Aruba ta pasa e evaluacion 
exitosamente, sector priva tin un rol hopi importante den e reto 
aki. Mi ta compronde cu den cierto circumstancia e aplicacion 
di e standardnan por ta fastioso. Sinembargo e ta sumamente 
importante pa Aruba cumpli cu e standardnan pa mantene un 
bon reputacion internacional como un Pais cu no ta acepta 
labamanento di placa y financiamento teroristico. 


Door di para hunto, Gobierno y sector priva, nos por combati 
labamento di placa y financiamento di terorismo efectivamente. 
Nos ta spera y confia, cu nos por sigui conta cu bo sosten 
durante di e proximo siman na e bishita ‘On-site’ y den futuro”, 
Premier Wever-Croes a enfatisa den su discurso diaranson 
mainta. 

DVG TA REACCIONA RIBA RELATO PUBLICA 
PA CARIBISCH NETWERK 


Recientemente despues di Conferencia di Prensa sra. Sharline 
Koolman hefe di Seccion di Malesanan Infeccioso a tene un 
intrevista kortico cu Caribische Netwerk riba casonan di COVID 
na Aruba. Den e entrevista aki riba dia 21 di augustus, sra. 
Koolman a splica e periodista cu na Aruba e “breakthrough 
infections", referiendo na e cantidad di personanan vacuna cu 
2 vacuna cu toch a contrae COVID 2 siman despues di nan 
di 2 shot, te na es momento ey tawata mas halto na Aruba 
den comparacion cu Curagao y Bonaire. Durante e entrevista 
ningun momento sra. Koolman a bisa of confirma e ponencia 
cu casonan di morto di esnan vacuna na Aruba ta mas halto 
compara cu otro paisnan na mundo entre otro Merca. Locual 
sra Koolman a enfatisa ta, cu te na es momento ey personanan 
cu a fayece como consequencia di Covid-19 desde 1 di July y 
tawata completamente vacuna cu 2 vacuna tawata 23% basa 
riba datos di press release fecha 18.08.2021. E motibo pakico 
Aruba ta mantene desde 1 di July ta pasobra nos datos ta 
mustra cu e variante Delta a cuminsa plama na Aruba den e 
prome simannan di July. 


Den e articulo ta menciona cu siman pasa 23% di esnan 
vacuna a fayece di COVID y cu e esaki ta mas halto cu cualkier 
otro parti di mundo. Riba esaki Epidemiologo Garreth Tromp ta 
reacciona y splica cu e 23% aki cu mientrastanto a bira 17% 
den 1 siman di tempo ta representa mortonan bou di esnan 
vacuna cu 2 vacuna cuminsando unicamente desde 1 di juli 
ora e variante Delta a cuminsa brota na Aruba. Si wak desde 
cu nos a cuminsa vacuna na Aruba, for di Maart 2021 te cu 
awe 25.08.2021, tawata tin 55 morto di Covid-19, di cual 4 ta 
completamente vacuna. Esey ta nifica cu 7% di e mortonan 
tabata vacuna. E comparacion haci di 23% contra di Merca no 
ta uno corecto. Esaki pasobra den e ultimo publicacion di CDC 
di datos di Los Angeles County, den e temporada di 1 di Mei te 
cu 25 di July, bou e grupo di resident di 16 aña di edad y ariba, 
a mira cu tabata tin 10895 caso bou di esnan completamente 
vacuna, y 1,431 bou di casonan parcialmente vacuna, 23% y 
3.3% respectativamente. Di e 10895 casonan aki, 24 a fayece 
(0.2%), cual ta nifica e ‘case fatality rate’ bou di esnan vacuna 
ta 0.2% den e temporada aki. 

Na Aruba, den e mesun temporada aki tabata tin 514 caso 
positivo bou di residente di 16 aña di edad bay ariba (incluso 
zwak positief). 75 caso tabata completamente vacuna y 53 
tabata parcialmente vacuna, 15% y 10% respectativamente. 
Di e 514 casonan aki, tabata tin O morto bou di esnan vacuna. 
Cual ta nifica un ‘case fatality rate’ di 0%. 


Na Aruba nos tin datos mas actualisa cu e rapport publica 
pa CDC y ta mas relevante pa comparti esaki mirando cu e 
variante Delta a cuminsa brote na Aruba den e prome siman 
di July. Na Aruba por medio di e sistema di e Aruba Health 
App, nos por tin verificacion di status di vacunacion hunto cu 


e resultado di e test. Desde 1 di July te cu awe tabata tin 2816 
caso bou residente, riba di 12 afia di edad (e grupo cu por 
vacuna). Den e grupo aki, 1059 tabata completamente vacuna 
(38%) y 148 tabata parcialmente vacuna (5%). 

4 persona completamente vacuna a fayece di Covid-19 den e 
temporada aki (0.4%). Compara cu e grupo no vacuna, tabata 
tin 1609 caso positivo, di cual 19 a fayece (1.2%). E motibo 
pakico Aruba ta enfatisa riba datos desde 1 juli y no desde 
comienso di vacunacion ta pa motibo di e variante Delta cu ta 
mas infeccioso, y tambe debi na un reduccion di e efectividad 
di e vacuna cu tempo. 


Locual tambe ta importante pa tuma nota di dje ta cu mescos 
cu na Merca, esnan vacuna cu ta fayece tin un edad averahe 
(84 afia) mas halto cu esnan no vacuna (70 afia). Tambe ta 
importante pa menciona cu esnan cu Covid-19 severo na 
Aruba, gran mayoria tin problema di salud cronico. 


Den pleno brote di COVID unda diariamente cifrasnan ta 
cambia no ta corecto pa traha conclucion asina fuerte manera 
cu ta poni den e relato di Caribische Netwerk si no tin e datos 
corecto of sa con pa interpreta datos corectamente. E impresion 
crea cu na Aruba e cantidad di morto bou esnan vacuna ta mas 
halto cu cualkier parti di mundo no ta corecto. Data ta cambia 
diariamente y e pandemia aki no a termina ainda. Tampoco ta 
corecto pa enfatisa riba data di 7 dia atras pa skirbi un relato 
actual, esaki ta trece un bista eroneo di e situacion actual. 

ROLAND PANG TA CUMPLI 25 ANIVERSARIO 
NA SERVICIO DI PAIS ARUBA 


Dia 1 di augustus ultimo Sr. Roland Pang a cumpli 25 a trahando 
na Centrale Accountantsdienst Aruba. Pa recorda e occasion 
special aki Minister di Finansa, Asuntonan Economico y Cultura 
Sra. Xiomara Maduro den nomber di Gobierno di Aruba a 
entrega Sr, Pang, e Decreto Gubernamental y un recuerdo pa 
conmemora e aniversario importante aki cu Sr. Roland Pang a 
drenta servicio di Gobierno 


Sr.Pangacuminsatrahana CAD como 'assistentcontroleleider', 
despues ela bira ‘Accountant’. Ela sigui crece den su carera 
y a fungi como Director Interino y despues a bira Director di 
CAD. Funcion cu actualmente e ta ocupa. 


Norma y balornan di bida ta masha importante pa Sr. Pang y 
e ta promove esakinan tambe den su ambiente na trabou. E 
ta un persona directo, pero na mesun momento masha social 
cu personal di CAD. Su personal ta aprecia Sr. Pang masha 
hopi mes. 


E tin bon conocemento di su trabou, e ta un persona cu ta 
dedica na su trabou, ta percura semper pa e keda na altura di 
e desaroyonan den Gobierno y na momento cu CAD mester 
haci investigacion, e ta percura pa esakinan ta wordo haci cu 
un calidad halto. 


Sr. Roland Pang ta conoci como un Director, cu no solamente 
ta maneha CAD pero ta tambe e 'handyman' di CAD, ya cu e 
ta drecha tur cos tambe na CAD. 


Minister Xiomara Maduro den su discurso a felicita y cu por 
sigui labora pa nos pais. Ademas e mandatario a gradici Sr. 
Pang pa su lealtad na servicio publico di nos Pais y tambe 
danki pa e manera cu e ta maneha CAD, e inspiracion positivo, 
motivacion y confiansa cu un Director mester inculca den su 
personal y esaki ta haci cu su coleganan ta aprecia su persona 
masha hopi mes. 

Monumentenbureau ta e instancia cu ta prepara proteccion 
di nos monumentonan 






DI 1 








Monumentenbureau ta e instancia gubernamental encarga cue 
ordenanza di Monumento, ta encarga cu tur asuntonan general 
di monumento, ta prepara y diseña y traha e descripcion pa 
destaho pa restauracion di monumento, ta supervisa y maneha 
restauracionnan, ta controla y duna permiso di monumento, 
ta encarga cu tur asuntonan tecnico di monumento, duna 
informacion y educa y ta e instituto di conocemento di 
monumento di Aruba. E departamento gubernamental aki ta 
ekipa cu e expertonan di monumento di Aruba. 


Conforme e ordenanza di Monumento, AB 1991 no GT 
46, articulo 4, Minister dí Cultura, sra. mr. Xiomara Ruiz- 
Maduro, ta indica por medio di un decreto pa un edificio bira 
un monumento proteha. Monumentenbureau ta e instancia 
di gobierno encarga pa ehecuta e proceso di proteccion 
Directora di Monumentenbureau, sra. ing Yvonne Webb-Kock 
tin e mandato di e Minister dí Cultura pa e.o. efectua den su 
nomber e proteccion. Den e proceso y conforme e ordenanza 
ta scucha Monumentenraad cu a duna aprobacion. 


Proteccion. 

Noord 2, conoci tambe como ‘Klooster” banda di Imeldahofta un 
monumento proteha caba. E compleho ta consisti di un “Klooster 
y un Каре!“ y a wordo construi entre 1954 pa 1958. E Klooster 
y Kapel a wordo usa door di e zusters di Dominicanessen. 
Misa Katholico tabata duna hopi atencion na nos muchanan 
y Madre superior Imelda di Dominacassenzusters di Bethanié 
a bin Aruba na fin di aña 1951 pa prepara un instituto pa 
cuida y educa e muchanan hoben. Madre superior Imelda y e 
zustersnan (Theresia Verwey, Lidwina van de Putten, Imelda 
Blom, Rosita Rens, Magdalena Knippenberg, Maria Carres y 
William van Leeuwen) a guia e construcion di e instituto cu 
a cuminsa riba 4 di januari 1954. E Klooster a keda cla na 
november 1958. 


Ribainitiativadi Fundacion Kapel Bethania, Monumentenbureau 
a prepara e decretonan ministerial pa agrega e interior di e 
Kapel y alabes clarifica e baloracion di e monumento proteha 
E decreto ta wordo manda cu un carta oficial pa e doño(nan), 
usuario y pa e hypotheekkantoor di DLV y un notificacion 
lo wordo publica den e Landscourant di Aruba. Despues 
di seis siman di a sali den e Landscourant e lo por wordo 
inscribi den e Registro di Monumento. E criteria di seleccion 
pa indicacion pa bira un monumento protehi na Aruba den 
categoria A of categoria B ta stipula den un di capitulonan cu 
ta forma parti di e Monumentenhandboek Aruba’. Conforme e 
“Monumentenhandboek Aruba”, Noord 2 ta clasifica como un 
monumento den categoria A. Den e “handboek” ta discribi e 
reglanan cu mester mantene pa un monumento den categoria 
A. 

Ра е interior di Noord 2 enfasis ta riba е elementonan den е 
Kapel y e elementonan cu awo ta wordo proteha ta encera 
e altar, bankinan y kashinan cu ta pega na vioer y muraya, 
estatuanan den kapel, tegelnan den e compleho, plafond, etc. 


Nos ta gradici Fundacion Kapel Bethania pa e cortesia di hopi 
portet y tambe comparti e informacion necesario. Pa mas 
informacion di monumento por bishita e facebook page di 
Monumentenbureau y ‘like’ nos. Por pasa tambe na nos oficina 
situa na Schelpstraat 36-38. E vision di Monumentenbureau ta 
Panos cuminsa rescata nos patrimonio pa despues restauranan 
pa nan keda pa nos siguiente generacionnan. 

MINISTER GLENBERT F. CROES 


Ayera tabata un dia historico 


FORMACION SOCIAL PA HOBENNAN 
FEMENINO A BIRA REALIDAD 


Desde cu 4 aña pasa cu Minister Glenbert Croes a bira e Minister 
encarga cu Formacion Social (Sociale Vormingstraject), tabata 
su deseo pa por duna hobennan femenino tambe e mesun 
oportunidad. 





“Cuatro aña pasa nos a propone nos mes pa duna nos 
hobennan femenino e mesun oportunidad pa por forma parti di 
e trayecto di Formacion Social, pa nan tambe por tin e chens 
di rehace nan bida, cu un formacion nobo cu lo crea e futuro 
nobo cu nan tin derecho riba dje. Pa por siña biba cu etica, 
disciplina, compromiso y dedicacion, cu un formacion militar ta 
brinda cu ta bira e balornan cu lo guia- y yuda nos hobennan 
femenino den sigui educa nan mes pa oportunidadnan laboral 
nobo. 4 aña despues e vision aki ta bira realidad.” 





Minister Glenbert Croes ta gradici Gobierno pa e sosten 
pa e vision, en especial na nos Minister Presidente Evelyn 
Wever Croes, Minister di Husticia Andin Bikker, pa apoya 
e oportunidad aki cu awe nos ta brindando nos hobennan 
femenino cu e trayecto di Formacion Social. Manera cu e 
mandatario a expresa na e hobennan durante su encuentro cu 
nan: “Den transcurso di bida bo lo cay lanta un paar di biaha 
Pero importante ta pa semper lanta para y cana bay den e 
rumbo cu abo kier pa bo bida tuma.’ 














Minister ta agradecido na e liderasgo di Jessica Ras cu ta 
hoofd SVT. E mandatario ta orguyoso di nos Arumil bou 
liderasgo di Capitan Kelly y ta hopi agradecido na Comandante 
di Marinierskazerne y Ministerio di Defensa pa e apoyo y pa 
a kere den e vision aki. E trayecto femenino di Formacion 
Social/SVT ta e inspiracion pa bin cu trayectonan igual den 
otro paisnan di Reino Hulandes. Aruba ta e prome y ta marca 
historia un bes mas. E nomber di e prome 14 participanten 
aki, lo wordo graba pa semper pasobra nan ta e fundeshi pa e 
continuidad di e proyecto aki. E futuro nobo pa nan, a cuminsa 
23 di augustus 2021. 

Continuacion FORMACION SOCIAL PA HOBENNAN FEMENINO.... 

Bo ta preparando bo yiu (12+) pa ‘Back to School’? Hib’e 
vacuna pa e tambe por ta proteha. Mas importante cu uniform, 
tas y sapato, ta pa bo cuida su salud...su bida! 


Ta comproba cientificamente cu e vacuna ta proteha bo contra 
COVID-19, si no ta pa preveni contagio caminda un porcentahe 
baho di persona vacuna ta contagia toch, ta pa evita efectonan 
severo di e virus den e organismo cu por rekeri hospitalisacion 
y algun biaha ocasiona morto. 


Awo cu finalmente aprobacion di FDA di e vacuna di Pfizer a 
keda cla, bo por ta ainda mas sigur cu nunca cu e vacuna ta 
duna proteccion y no ta dañino. 


Cuida bo yiu, preveni un caso serio di COVID-19 den bo famia. 
Tene den consideracion cu vacuna no ta solamente un acto di 
solidaridad y responsabilidad conhunto caminda niun hende 
por keda atras; pero mas tanto, vacuna ta un acto di amor pa 
bo mes, bo famia y bo pais! 





Po DUDA. VACUNA! 


Pa bo mes. Pa bo famia. Pa bo pais. | 


DVG VACUNA 


Por fabor, no duda mas: HIBA BO YIU VACUNA! 

Frecuentemente e team di bronnen contact onderzoek (BCO) 
cu ta encarga pa yama esnan cu test positivo pa COVID-19 y 
su contactonan directo ta confronta datosnan cu ta wordo yena 
robez den e Aruba Health App cu ta haci comunicacion entre e 
team y e pashent imposibel. 


Na momento cu un persona bay haci un test di COVID-19, 
e persona mester yena y controla mesora tur su datonan 
den e Health App pa asina sigura cu esakinan ta corecto; 
specialmente number di telefon y email. BCO team ta haci un 
suplica na momento cu bo sali positivo pa COVID-19, isola bo 
mes y keda pendiente e dia siguiente pa ora bo wordo jama 
pa asina por tin contacto cu bo persona mesora. BCO team 
ta confronta hopi persona cu no ta atende yamada y tambe 
number yena robes den Aruba Health App. E team di BCO 
ta yama un maximo di 3 biaha pa trata di localisa bo persona 
specialmente mirando e cantidad grandi di personanan cu tin 
riba lista pa wordo yama tur dia. Na momento cu bo persona 
ricibi por medio di mail bo resultado positivo di COVID-19, sigui 
tur instruccion cu tin riba e email, esta keda den isolacion te 
ora cu un persona di DVG tuma contacto cu bo e dia siguiente. 
Den caso cu tin cualkier cambio despues cu bo sali positivo 


manda un email mesora pa dbz@dvg.aw pa avisa, alcontrario 
lo ta hopi dificil pa e BCO team tuma contacto cubo pa duna 
instruccion durante isolacion of tambe na momento di declara 
bo persona recupera di COVID. 


Health App 

Departamento di Salud Publico: 


UPDATE 25 DI AUGUSTUS 2021 


Segun resumen di аме 107 persona a recupera y un total 174 132 cu fayecimento di З residente y un persona indocumenta 

caso nobo di COVID-19 a keda registra cual 4 ta turista у 70 ta di cual ninguno tawata vacuna. 

residente. E cifranan aki ta representa un ‘Positivity rate’ bou 

di nos residentenan di 24%. Datos di COVID ta ilustra casonan nobo cu un average semanal 
di 83 caso pa dia y un average di ‘positivity rate’ semanal di 

Cantidad di casonan activo di COVID-19 pa awe ta 731 y 25% pa dia. 

cantidad di fayecidonan relaciona cu COVID-19 a aumenta na 











TOTAL RESIDENTE NO-RESIDENTE 


Casonan Nobo 74 70 4 
731 | 673 58 
13368 12156 1212 
14231 12958 1273 





Positivo 

Limita comemento di ‘junk food’ 


Come menos ‘junk food: Limita mas tanto cu ta posibel tur tipo 
di buscuchi, mangel, cos dushi, batata hasa, chips, refresco, 
juicenan artificial y bebidanan cu hopi sucu. E productonan aki 
ta incentiva hiperactividad den e muchanan, ta debilita organis- 
mo di tur edad y ta relaciona cu aumento di peso. Pa combati 
COVID-19 bo mester mantene bo salud y vacuna, ya cu ta com- 
proba cu e vacuna tin un efectividad halto pa proteha bo y evita 
transmision. Ban uza tur e hermentnan cu nos tin pa caba cu e 


virus aki na nos isla! 
Ami SÍ" 


Mantene 1.5M Laba man Uza tapa boca 
minimo di distancia frecuentemente SD paden ditur lugar. 


NOTICIA DI GOBIERNO 





